አዲስ የሳንባ ነቀርሳ በሽታ መከላከያ መድሃኒት ማግኘታቸውን ተማራማሪዎች ገለልጸዋል።
መድሃኒቱ የሳንባ ነቀርሳ ባክቴሪ ወደ ሰውዎች ሰውነት ከገባ በኋላ ወደ ሳንባ ነቀርሳ በሽታ እንዳይቀየር የሚያደርግ መሆኑ ነው የተገለጸው።
በኒውዚላንድ የኦታጎ ዩንቨረሲቲ ተመራማሪዎች ይፋ ያደረጉት ይህ መድሃኒት ለህፃናትም ሆነ ለአዋቂዎች ለ4 ወራት በእየቀኑ በተከታታይ ከተወሰደ በኋላ በሽታውን ለመቆጣጠር የሚያስችል ነው ተብሏል።
በተመሰሳይ መልኩ ቀደም ሲል በሽታውን ለመቆጣጠር ለ9 ወራት በእየቀኑ የሚወሰድ ''አይሶኒዚድ'' የተባለ መድሃኒት የነበረ መሆኑም ተገልጿል።
አዲሱ መድሃኒት በሽታውን ከመቆጣጠር ባለፈ የጎንዮሽ ጉዳቱ በጣም ውስን መሆኑና ከሌሎች አማራጮች የተሻለ መሆኑን የኦታጎ ዩንቨርሲቲ ባልደረባ የሆኑት ፕሮፌሰር ፒሊፕ ሂል ተናግረዋል።
ግኝቱ የሳንባ ነቀርሳ በሽታን በመከላከል የበሽተኞችን ቁጥር ወደ ዜሮ ለማውረድ እንደሚስችል ነው ፕሮፌሰር ሂል የገለጹት።
በርካታ ሰዎች ለባክቴሪያው የሚጋለጡበት አድል ሰፊ ቢሆንም ይህ መድሃኒት ወደ ሳንባ በሽታ እንዳይቀየር የሚያደርግ መሆኑን ገልጸዋል።
በዚህም በዓለም አቀፍ ደረጃ ለዚሁ በሽታ ተጋላጭ ለሆኑ በሚሊየን ለሚቆጠሩ ዜጎቼ የመከላከያ አማራጭ መሆኑን ነው ዘገባው የሚያመላክተው።
ምንጭ፦ upi.com
የተተረጎመው፦ በእንቻለው ታደሰ